
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/315/13.11.2007 

	
	
	


A  V  I  Z

asupra proiectului de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul „Cooperare teritorială europeană”, Camera Deputaţilor fiind Cameră decizională (PLx 693/15.10.2007)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul „Cooperare teritorială europeană”, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 13 noiembrie 2007.

          Proiectul de lege vizează stabilirea cadrului financiar general pentru gestionarea asistenţei financiare nerambursabile alocate României în calitate de stat membru al Uniunii Europene, precum şi a contribuţiei naţionale aferente acestei asistenţe, în vederea asigurării unui management financiar eficient al fondurilor aferente Obiectivului „Cooperare Teritorială Europeană”.
           Senatul a adoptat proiectul de lege în şedinţa din 9 octombrie 2007.
            În urma dezbaterilor, membri Comisiei pentru politică economică, reformă şi privatizare au hotărât cu unanimitate de voturi aprobarea proiectului de lege, în forma adoptată de Senat.
 PREŞEDINTE,


  Mihai Tudose

         SECRETAR






           Iuliu Nosa
                                                                                                                       



















                        











          
 



       Consilier parlamentar









           Alina Hodivoianu









         Expert parlamentar









          Nicoleta Ghencian

